Svein Richard Brandtzæg

Svein Richard Brandtzæg (født 1957) er en norsk sivilingeniør og næringslivsleder. Han var konsernsjef i Norsk Hydro fra 2009 til 2019.

Brandtzæg har sivilingeniørutdannelse fra Norges tekniske høgskole (NTH) i Trondheim (1981), der han også tok doktorgrad i kjemi i 1985. Han er også utdannet bedriftsøkonom fra Handelshøyskolen BI. Han begynte i Hydro i 1979 som cellepasser på Søderberg-anlegget på Karmøy og var deretter prosjektleder i Årdal og Sunndal Verk før han igjen kom til Hydro på Karmøy i 1986. Han hadde siden en rekke posisjoner innenfor Hydros aluminiumvirksomhet.

Brandtzæg ble utnevnt til konsernsjef i Norsk Hydro 12. januar 2009, etter Eivind Reiten. Han overtok ledelsen av selskapet 1. april 2009 og var konsernsjef til 8. mai 2019, da han ble etterfulgt av Hilde Merete Aasheim.

I egenskap av konsernsjef i Norsk Hydro, var Brandtzæg også medlem i European Round Table of Industrialists, den mektigste lobbygruppen i EU.

Han var styreleder ved Norges teknisk-naturvitenskapelige universitet (NTNU) i Trondheim i perioden 2014–2020, etter Per-Kristian Foss og styreleder i entreprenørkonsernet Veidekke i perioden 2019–2022.Brandtzæg fratrer som styreleder i Veidekke - Byggeindustrien 11. nov. 2021 

Brandtzæg er fra 2023 leder av Etikkrådet for Statens pensjonsfond utland (Oljefondet).Etikkrådet for Statens pensjonsfond utland - oppnevnelser - regjeringen.no 8. april 2025 

Han er gift og har tre barn.

 Referanser 

 Eksterne lenker 
 Presentasjon på Hydro.com

Kategori:Norske konsernsjefer
Kategori:Norske kjemikere
Kategori:Medlemmer av Norges Tekniske Vitenskapsakademi
Kategori:Personer fra Haugesund kommune